钦定古今图书集成/明伦汇编/氏族典/第082卷 > 吴应鹏
## 钦定古今图书集成/明伦汇编/氏族典/第082卷 > 吴应鹏

按《通城县志》：应鹏，字图南，号胎簪。中丙辰己未会副，
授浙江温州府司李。郡苦海氛，随详平海十事。商人
苦盐税，应鹏详《盐法十约》。海氛刘香老蹂践台宁，突
入温州，应鹏戮力斩馘，郡邑赖安。挂冠归，杜门吟咏。
崇祯中，剿张李，起，应鹏出山。应鹏曰：“知足不辱，吾老
不能用。”力辞。应鹏善词赋字画，著有《补朱易义》。